AARHUS: Det var nok de færreste, der havde forventet, at den første bøde for at overtræde det nyligt indførte tildækningsforbud, ville blive skrevet, efter at en kvinde selv mødte op på politistationen iført niqab.

Ikke desto mindre var det lige præcis, hvad der skete mandag middag.

Her mødte en 48-årig kvinde og tyrkisk statsborger op på politistationen i Aarhus iført en hovedbeklædning, hvor man kun kunne se hendes øjne. En såkaldt niqab. Den 48-årige er i Danmark som turist og ville søge om en tilbagerejsetilladelse til Danmark i forbindelse med, at hun skulle ud af landet.